«Chelsi» APL doirasidagi 17-tur uchrashuvida «Kristal Pelas» ustidan g‘alaba (1:0) qozondi. Bu jamoaning joriy mavsumda qo‘lga kiritgan ketma-ket 11-g‘alabasi bo‘ldi. Natijada jamoa 2009 yilning sentabrida qayd etgan natijasini takrorladi. «Ko‘klar» bosh murabbiyi Antonio Konte esa premer-liga murabbiylari ichida debyut mavsumidayoq 17 uchrashuvda 14ta g‘alaba qozongan ilk murabbiyga aylandi. 17 turdan keyin «Chelsi» «Liverpul» va «Arsenal»ni bitta ko‘p uchrashuv o‘tkazgan holda 9 ochkoga ortda qoldirib ketmoqda.